Црници

Црниците или смокви (науч. Moraceae) се фамилија на цветни растенија која состои од 53 родови и околу 1500 видови нашироко распространети во тропските и суптропските региони, а помалку во умерените. Тука припаѓаат некои добро познати растенија, како црницата, белата дудинка, смоквата и украсното собно растение еластичен фикус.

Претставниците од Moraceae се еднодомни или дводомни дрвја, грмушки, лијани или поретко тревести растенија од кои речиси сите поседуваат млечен сок во своите стебла.

 Морфологија 

Листовите се прости и последователни (поретко наспрамни). Прилисниците се мали и странично распоредени, а понекогаш може да образуваат капа околу пупките, со што оставаат цилиндрична лузна. 
200px|thumb|лево|Плодови на обичната смоква (Ficus carica).
Цветовите се еднополови и ситни и најчесто се густо распоредени на растението. Овие густи збирови на цветови обично заземаат форма на реса. Речиси секогаш околуцветникот се состои од 4 до 5 недиференцирани венечни ливчиња, меѓутоа, понекогаш и помалку, а кај некои видови околуцветникот отсуствува. Еден типичен машки цвет е составен од четири прашници, при што секој прашник е спротивен на секое венечно ливче. Женските цветови имаат плодник изграден од два плодни листови, најчесто со две устенца, иако едното од нив понекогаш може да е потиснато. Плодникот е натцветен или потцветен и се состои од еден семенов зачеток сместен во една локула. Плодовите се од типот на костелка и ахенија, при што често се агрегирани во повеќеделен плод.

 Систематика 

Порано оваа фамилија била класифицирана во веќе непостоечкиот ред Urticales. Скорешните генетски испитувања ја сместуваат оваа фамилија во редот Rosales, кој, пак, е сместен во разгранок (клад) на т.н. уртикалски розиди, во кој се вклучени и фамилиите Ulmaceae, Celtidaceae, Cannabaceae и Urticaceae. Cecropia, вид кој порано бил класифициран во Moraceae, денес е дел од Urticaceae (фамилија на копривата).Sytsma et al. (2002)

Оваа фамилија вклучува 5 племиња: Artocarpeae, Moreae, Dorstenieae, Ficeae и Castilleae. Со исклучок на Moreae, кое е големо и морфолошки разновидно племе со широко географско распространување, другите племиња се монофилетски Zerega et al. (2005), Datwyler and Weiblen (2004). Според молекуларните анализи, се покажало дека, спротивно на мислењето дека дводомноста еволуирала од еднодомноста, токму дводомноста е попримитивна кај Moraceae, додека еднодомноста еволуирала во оваа фамилија и до четири пати.Datwyler and Weiblen (2004)
Список на родови од Moraceae
 Antiaris
 Antiaropsis
 Artocarpus - лебно дрво
 Bagassa
 Batocarpus
 Bosqueiopsis
 Brosimum 
 Broussonetia
 Castilla
 Clarisia
 Craterogyne
 Cudrania
 Dorstenia
 Fatoua Ficus - смокви, бањани
 Helianthostylis
 Helicostylis
 Hullettia
 Maclura 
 Maquira
 Mesogyne
 Metatrophis
 Milicia
 Morus - дудинка
 Naucleopsis
 Olmedia
 Olmediopsis
 Parartocarpus Perebia
 Poulsenia
 Prainea
 Pseudolmedia
 Scyphosyce
 Sorocea
 Sparattosyce
 Streblus
 Treculia
 Trilepisium
 Trophis
 Trymatococcus
 Utsetela

Црниците како тема во уметноста и во популарната култура
Црниците се јавуваат како тема во делата од ументоста и популарната култура, како:
 „Под муренката“ (Под дудом) - песна на српскиот поет Владислав Петковиќ - Дис.Владислав Петковић-Дис, Песме. Београд: Рад, 1960, стр. 77-78.

 Наводи 


Категорија:Розовидни
Категорија:Флора на Македонија